SORTIDA ORNITOLÒGICA!
2023-10-14 09:00 (Europe/Madrid) | Estany de Sils
Serà una sortida ornitològica bàsica per saber identificar les espècies que hi trobem a l’Estany de Sils segons l’època de l’any. A més, s’explicaran característiques i curiositats de cada una d’elles que ens serviran per entendre els diferents tipus d’ocells que hi habiten. Serà un nivell força bàsic, de manera que tothom hi té cabuda, no et preocupis si no ets un entès del tema o si vens amb nens!
Activitat apta per tots els públics i gratuïta amb places limitades i inscripció al formulari adjuntat.

Club dels llunàtics i llunàtiques: Un viatge a Mart. La missió Hypatia I
2023-10-19 18:30 | Museu de Ciències Naturals de Barcelona
L’abril de 2023, un equip d’investigació integrat exclusivament per dones catalanes va viatjar al desert de Utah per simular com seria una missió tripulada a Mart. La periodista Núria Jar en va ser una d’elles i ve disposada a explicar-nos les seves vivències i conclusions científiques.
Us ho perdreu?
Ponent: Núria Jar, periodista especialitzada en ciència i salut.
Moderador: Jordi Serrallonga. Arqueòleg, naturalista, explorador, escriptor i col·laborador del Museu de Ciències Naturals de Barcelona
Lloc: exposició Planeta Vida
Observacions:

Us convidem a arribar al Museu amb antelació per visitar gratuïtament l’exposició Planeta Vida, abans de la tertúlia.
Us preguem que arribeu al Museu amb 10 minuts d’antelació al començament de la tertúlia.
La sessió no serà enregistrada ni posteriorment publicada.

*Activitat gratuïta. Imprescindible reserva prèvia, fes la teva inscripció aquí.

Visita al Parc Agrari del Baix Llobregat
2023-10-21 09:00 | Parc Agrari del Baix Llobregat
El mercat global transporta aliments d’un costat a l’altre del planeta abans que arribin al nostre plat, utilitza pesticides, herbicides i fungicides en extensos prats de monocultius (sovint en terres expropiades), malbarata aigua regant per inundació, degrada el sòl i provoca desertització, entre molts d’altres impactes nocius pel nostre entorn. Dins d’aquest sistema tan arrelat en la nostra societat, com s’hi encaixen el mercat local, de proximitat i l’agricultura ecològica i regenerativa? Quines eines tenim a l’abast? Quines són les alternatives?
En aquesta visita, volem parlar d’un territori ple de controvèrsies i prop de Barcelona (una ciutat depenent pel que fa als recursos): el Parc Agrari del Baix Llobregat. Durant tot un matí, visitarem els diferents espais del Parc i, posarem en debat el sistema alimentari actual, la urgència d’un canvi radical de sistema i les alternatives que existeixen.
Recorregut:
9:00 Sortida de Barcelona amb autocar davant de la Plaça Orfila https://goo.gl/maps/7nba9ZS5uwixZHiu5
9:30 Espais Naturals Delta Llobregat, Remolar-Filipines, Viladecans
10:45 Connector ecològic Garraf-Delta, Plataforma Aturem el Pla de Ponent, Gavà
11:45 Seu de Parc Agrari delta Llobregat, Can Comas, Sant Boi
13:00 Cal Rosset, explotació agrària ecològica a Sant Vicenç dels Horts
14:00 sortida cap a Barcelona
14:30 arribada a Barcelona
A càrrec de Les Agulles – Ecologistes en Acció.
Inscripcions trucant al 699 90 23 59 o enviant un correu a santandreuambiental@bcn.cat

Defensa de la veritat ambiental: eines per combatre la desinformació i promoure l'educació científica
2023-10-21 09:00 - 18:00 | Aula Ambiental Bosc Turull, Passeig de Turull, 2, Barcelona, Barcelona, 08023, Spain
FORMADOR/A
A càrrec de Verificat Escola
OBJECTIUS DE LA FORMACIÓ
Detectar la desinformació, distingir fonts d’informació fiables i aplicar aquest coneixement a la tasca de l’educador/a ambiental. L’objectiu principal és empoderar els professionals de l’educació ambiental perquè defensin la informació precisa i científica, ajudant a combatre la desinformació i proporcionar una educació ambiental de qualitat.
ESTRUCTURA DEL TALLER
Sessió 1. La desinformació climàtica i les seves principals narratives, canals i impacte

Història de la desinformació climàtica
Desinformació climàtica i ideologia
Diferents corrents de desinformació
Dinàmica amb el Cruncky Uncle

Sessió 2. Desfake. Com adreçar la desinformació climàtica amb els adolescents

Què és Desfake
Adreçar desinformació climàtica amb els adolescents

Sessió 3. Taller de fact-checking climàtic i fonts de referència

Què és el fact-checking? Qui són els fact-checkers? I el que és més important: qui ens paga?
Es pot verificar tot? Quina afirmació és verificable?
Les fonts fiables… però sobretot de confiança
Sigues fact-checker per una estona!

Sessió 4. Com adreçar la desinfo climàtica en gent gran

Desinformació i gent gran
Adaptar el que ja s’ha treballat i enfocar-ho cap a la gent gran
Espai discussió/dinàmica
Tancament. Recapitulació final, Q&A + espai de discussió i dinàmica final anònima.

METODOLOGIA

Interacció: A través de dinàmiques, activitats pràctiques, i debats, s’encoratja la participació activa dels participants.
Presentació teòrica: Les sessions introdueixen als participants en les principals narratives, canals i impacte de la desinformació climàtica.
Anàlisi crític: S’introdueixen eines de fact-checking i s’enfatitza la capacitat crítica per discernir informació verídica de la falsa.
Adaptabilitat: S’enfoca en com abordar la desinformació en diferents segments demogràfics, especialment amb adolescents i gent gran.
Recursos: Es proporcionen eines, fonts fiables i altres materials per ajudar a combatre la desinformació climàtica.

Col·lectiu Desperta Art i Natura al Jardí del Silenci (Barcelona)
2023-10-24 17:30 | Barri de Gràcia (Si hi ha llum al Jardí del Silenci, ara a la tardor/hivern buscarem un altre espai que ens aculli)
Grup participatiu de persones interessades en l’art i la natura a Barcelona
Un lloc per connectar amb la natura a través de l’art, conèixer el nostre entorn i disciplines artístiques; per a despertar les teves emocions i la creativitat en un entorn natural. Espais de calma per nosaltres, compartits, per descobrir-nos i descobrir el que ens envolta, pel nostre benestar, l’art i la natura.
L’objectiu d’aquest projecte és fomentar la consciència ecològica i mediambiental a través d’un procés creatiu i autogestionat.
La participació és lliure, però es demana que s’informi cada mes si es vindrà. S’ha d’escriure a info@animallatitude.org per a reservar la plaça.

Fermentació i aprofitament; històries de vida i mort
2023-10-25 18:00 | Centre Cívic Navas
La fermentació és un fet natural que ens mostra les possibilitats infinites de transformació que es donen al nostre voltant. Al llarg de la història els humans hem aprofitat aquesta força imparable per a tractar els aliments, conservar-los, realçar el seu valor gustatiu, fer-los digeribles i també de forma simbòlica, per a rituals i celebracions. A partir de les dinàmiques de la fermentació podem donar valor al procés i la lentitud, emmirallant-nos en els cicles naturals de la vida i la mort.
Acompanyeu-nos en aquesta proposta on parlarem de tot això mentre preparem fermentats vegetals i ens legitimem com a participants en aquest cicle de regeneració, de cooperació i també d’error i destrucció!
Cal portar un pot de vidre (com el de cigrons cuits).
A càrrec de Cuchara. Coorganitzat amb el Centre Cívic de Navas
Inscripcions al Centre Cívic de Navas https://ajuntament.barcelona.cat/ccivics/navas

FEM XOCOLATA DE GARROFA
2023-10-25 18:00 - 20:00 | Aula Ambiental Bosc Turull
Passejarem pel Bosc Turull i coneixerem els garrofers, arbres que en plena tardor ens obsequien amb les seves garrofes. En collirem per cuinar-les i fer xocolata de garrofa, saludable, de temporada i de proximitat!
Aquesta activitat forma part del cicle “RECUPERACIÓ DE SABERS TRADICIONALS A LA CUINA”.
Emmarcada al Dia Mundial contra el malbaratament alimentari i el Dia Mundial de l’Alimentació.
A càrrec de Joan Solé, de la Societat Catalana d’Educació Ambiental.
Activitat dirigida a tots els públics.
Coorganitzat amb l’Espai Consum Responsable, en el marc del Dia Mundial contra el malbaratament alimentari i el Dia Mundial de l’Alimentació.
Activitat gratuïta.
Inscripció prèvia a aula@boscturull.cat (especificant noms, adreça electrònica i telèfon de contacte) o al 932 133 945.

FESTIVAL RESIDU ZERO
2023-10-26 10:00 | PALO ALTO DE BARCELONA
El Festival Residu Zero és un esdeveniment inspirador per pensar, reflexionar, debatre i aconseguir una societat que generi una petjada de futur sense residus.
Ens hi trobem per construir solucions innovadores, accelerar els canvis cap a una Societat Residu Zero i treballar pel benestar i benviure de la societat del futur.
La trobada, dinàmica i experiencial, acollirà a persones expertes capdavanteres, veus inspiradores, que avui dia estan impulsant la transformació ecosocial en l’àmbit científic, social, econòmic, empresarial, institucional i polític.
No hi falteu! Serà una oportunitat única per connectar i generar aliances amb governs, empreses, entitats socials i ambientals i ciutadania implicada. Un petit pas per un avenç que revolucionarà el futur. Us hi esperem!

Voluntariat ambiental i artivisme al Jardí del Silenci
2023-10-26 17:30 | Jardí del Silenci, barri de Gràcia
Participa en aquesta sessió per aprendre a fer voluntariat ambiental a través de l’artivisme, ajudant les entitats ambientals a difondre els missatges amb l’art.
Descobrirem el Jardí del Silenci, un espai guanyat per la mobilització de la ciutadania, i que és gestionat per voluntariat.
Coneixerem els projectes de l’associació animal latitude, i en especial el “Desperta, art i natura”, que ofereix espais de trobada per a persones interessades en l’art i la natura, en conèixer el seu entorn i poder crear per compartir amb la comunitat.
Oferim aquesta sessió per a fer xarxa i veure quines possibilitats hi ha d’introduir l’art en els projectes de ciència i medi ambient per a transformar la societat.
Ens trobem a les 17h al Jardí del Silenci. Activitat emmarcada en el cicle “Vols fer voluntariat ambiental a Barcelona? ​”
Inscripcions escrivint a info@voluntariatambiental.cat

Passejada integrativa a Talamanca
2023-10-28 10:00 | Talamanca
Es tracta d’un itinerari guiat pels voltants de Talamanca. Està especialment adreçada a aquelles persones que tinguin problemes de salut mental, tot i que està oberta a tota la població. El recorregut es realitza en un indret on es pot gaudir de la tranquil·litat del Parc Natural per establir una relació sana amb el medi ambient i ajudar a disminuir els nivells d’estrés i ansietat, alhora que es fomenta la conscienciació sobre la conservació. Caminades on la natura i la salut van de la mà.

VISITA GUIADA A L'ESTANY DE SILS!
2023-10-29 09:30 | Estany de Sils
Ens trobarem al Punt d’Informació per presentar l’entorn de l’Estany de Sils i poder començar la nostra ruta fent la volta a l’entorn. Seguidament, ja sobre el terreny, coneixerem la seva història, quins canvis hi ha per la zona, quines espècies hi trobem, d’entre altres curiositats!
Activitat apta per tots els públics i gratuïta amb places limitades i inscripció al formulari adjuntat.

Diverdivendres: A la tardor, siguem bones i bons boletaires!
2023-11-03 17:30 | Centre Cívic Vil·la Urània
Els Diverdivendres són activitats pensades per compartir una estona de lleure en família: manualitats, divulgació científica, cinema, ludoteca, medi ambient, experimentació, espectacles…
Veniu a descobrir i conèixer les característiques d’alguns bolets tot jugant. També veurem quines accions cal fer per ser boletaires com cal i tenir cura de l’entorn natural.

Fes el teu embolcall sostenible
2023-11-04 11:00 | Mercat de Sant Pere
Activitats lúdiques infantils i familiars dins el marc de la XVII Fira del Bolet de Terrassa al barri de Sant Pere.

Natura de Prop - Insectes Pol·linitzadors
2023-11-05 11:00 | l’Aula de Descoberta, a l’Institut Botànic de Barcelona, situat dins del Jardí Botànic
Amb l’ajut de diferents instruments òptics observarem, de ben a prop, el món de les abelles.
Com hi veiem a ull nu? I si utilitzem algun instrument d’observació?
Amb el suport de diferents instruments òptics ens aproparem al món de les abelles. Les observarem de ben a prop i ens plantejarem preguntes que ens ajudaran a descobrir aquest món.
És recomanable visitar prèviament l’exposició temporal Més que abelles. Pol·linitzadors i flors, la vida en joc.
Activitat entorn l’exposició temporal Més que abelles. Pol·linitzadors i flors, la vida en joc.

Natura de prop – Insectes pol·linitzadors

Observació: l’activitat es realitza a l’Aula de Descoberta, a l’Institut Botànic de Barcelona, situat dins del Jardí Botànic. Cal tenir en compte que, des de l’accés al Jardí Botànic fins a l’espai indicat hi ha un recorregut d’uns 15 minuts.

A(RT)CTION: Art pel canvi climàtic
2023-11-07 16:30 | La Fàbrica del Sol
Et convidem a l’esdeveniment final de A(RT)CTION, que té com a objectiu oferir una mirada sobre el canvi climàtic i la seva conscienciació a través de l’art, compartir les reflexions d’experts, artistes i les persones participants i afavorir les sinergies entre professionals, organitzacions i projectes.
L’esdeveniment està organitzat per Interarts, en col·laboració amb l’associació Animal Latitude, i el projecte Desperta, art i natura.

Ecofeminismes i educació ambiental: reflexions i abordatges pràctics des de l'ecologia política i la perspectiva decolonial
2023-11-07 17:00 - 19:00 | Online
FORMADOR/A
A càrrec de l’Observatori del Deute Global, MEL Educació Ambiental
OBJECTIUS
Explora l’ecofeminisme des de l’ecologia política i la perspectiva decolonial en l’àmbit de l’educació ambiental. Descobreix les connexions entre justícia de gènere i sostenibilitat i adquireix eines pràctiques per incorporar-les a la teva pràctica educativa.
CONTINGUTS

Part 1 – Introducció als Ecofeminismes i la seva vinculació amb l’Educació Ambiental.
Part 2 – Ecofeminismes i Ecologia Política: gestió dels ecosistemes i conflictes ambientals amb implicació política.
Part 3 – Ecofeminismes del Sud Global: defensa del territori amb la perspectiva decolonial.
Part 4 – Part pràctica per descobrir eines concretes i/o generar reflexió col·lectiva.

Taller L'AIGUA I LA VIDA
2023-11-09 18:00 | Centre Cívic ca n’Aurell
En un terreny més pràctic, obrirem el debat sobre l’aigua partint de les exposicions temàtiques amb la participació d’expertes:
– Mar Satorras Grau, investigadora a l’Àrea de Sostenibilitat Urbana, Institut Metròpoli (UAB).
– Domi Lorenzo i Cristina García, d’Aliança contra la Pobresa Energètica.
– Jep Ribera Torró, de Prou Sal.
– Anna Ramon Revilla, responsable de comunicació del CREAF-Centre d’Investigació Ecològica i Aplicacions Forestals.
– Núria Ferrer Ramos, Investigadora tècnica del Grup d’Hidrologia Subterrània (UPC).
Acabarem amb un petit refrigeri.

Jornada de voluntariat a l'Estany de Sils
2023-11-11 09:00 | Estany de Sils
Es farà la revisió de caixes niu que es troben repartides per l’espai natural per tal de preparar-les per la pròxima època de nidificació o perquè serveixin de refugi pels ocells durant l’hivern. Es despenjaran per treure el material que han utilitzat aquest any per fer el niu i intentarem esbrinar qui l’ha ocupat, es desinfectaran i arreglaran i es tornaran a penjar perquè les tinguin llestes!

Educació ambiental inclusiva: Discapacitat Intel·lectual
2023-11-11 09:00 - 18:00 | Aula Ambiental Bosc Turull
FORMADOR
Aitor Alkorta de FADEAM – Fundació Els Avets
OBJECTIUS
Mitjançant reflexions, dinàmiques i casos pràctics, descobreix el món de la discapacitat intel·lectual en l’educació ambiental. Desmitifica, introspecciona, descobreix perfils i explora propostes innovadores.
CONTINGUTS
Bloc 1: Introducció

Parlem de discapacitat
Malaltia mental, graus, tipologies.
Com em relaciono amb una persona amb D.I.?

Bloc 2: El cinc valors en la relació

Dignitat, Reciprocitat, Generositat, Obertura i Competència

Bloc 3: Activitats i perfils (4h, pausa de 20”)

3’R,
Horticultura i jardineria.
Banys de bosc, flora i fauna.
Estimulació sensorial

METODOLOGIA

Participativa
Reflexió oral
Exposició de casos
Dinàmiques vivencials.

Renova la Roba edició de tardor
2023-11-13 00:00 | Centre Cívic Trinitat Vella
Tens roba que ja no et poses i no saps què fer amb ella? Porta-la al Centre Cívic Trinitat Vella i intercanvia-la per altres peces de roba que t’agradin i necessitis. Contribueix a reduir els impactes ambientals i socials de la indústria tèxtil, allargant la vida de la teva roba!
Coorganitzat amb el Banc del Temps de Trinitat Vella i el Centre Cívic Trinitat Vella.

TURISME I CIUTAT, PER UN MODEL REGENERATIU SOCIALMENT RESPONSABLE
2023-11-14 09:00 | Biblioteca Poblenou – Manuel Arranz.
La Jornada té per objectiu generar un espai de diàleg i reflexió per analitzar el potencial del paradigma de la regeneració vers la construcció de models turístics més responsables, inclusius i resilients. En el decurs de la trobada es presentaran diverses propostes per impulsar un turisme regeneratiu, ètic i innovador que situï les comunitats al centre i que actuï com un recurs generador de valor. Així mateix, la Jornada abordarà premisses fonamentals per a la cocreació de models turístics que proporcionin benestar i prosperitat per a totes les persones i que assegurin la participació plena, efectiva i en igualtat de condicions de l’activitat turística i, en general, de la vida a la ciutat.
L’acte comptarà amb una pluralitat de veus referents del territori (acadèmics, sector públic, sector privat i societat civil) per tal de generar un debat intersectorial que doni respostes als reptes actuals. La participació dels agents locals de Barcelona i Catalunya permetrà reflexionar sobre la necessitat d’actuar de manera coordinada i conjunta per avançar cap a un model turístic i de ciutat més habitable i vistable.

Jornada Turisme i Ciutat; Per un model regeneratiu socialment responsable
2023-11-14 09:00 | Biblioteca Poblenou – Manuel Arranz
En els darrers anys, i més especialment després de la pandèmia de la còvid-19, el concepte “turisme regeneratiu” s’ha estès amb força per designar un turisme que aplica una perspectiva holística i que entén la seva interdependència i corresponsabilitat amb tots els altres sistemes i sectors dels quals participa. En aquest context, el turisme ha accentuat la necessitat de fomentar el seu compromís social i ambiental per tal de fer viable i perdurable una activitat que per la seva naturalesa, ha de poder generar valor i prosperitat en el seu conjunt.
Per tal de reflexionar sobre dita qüestió, Aethnic organitza la Jornada “Turisme i ciutat, per un model regeneratiu socialment responsable”, que se celebrarà el proper dimarts 14 de novembre de 2023 de 9h a 14h a la Biblioteca Poblenou – Manuel Arranz. L’objectiu de la sessió serà generar un espai de diàleg i reflexió juntament amb acadèmics, sector públic, sector privat i societat civil per analitzar el potencial del paradigma de la regeneració vers la construcció de models turístics més responsables, inclusius i resilients. Així mateix, la Jornada abordarà premisses fonamentals per a la cocreació de models turístics que proporcionin benestar i prosperitat per a totes les persones i que assegurin la participació plena, efectiva i en igualtat de condicions de l’activitat turística i, en general, de la vida a la ciutat. L’acte comptarà amb una pluralitat de veus referents del territori per tal de generar un debat intersectorial que doni respostes als reptes actuals.

DESCOBRIM LA CIÈNCIA
2023-11-15 17:30 - 19:00 | Aula Ambiental Bosc Turull
Fent experiments amb líquids de colors, amb llet, colors i sabó, descobrirem i comprendrem el món que ens envolta, només cal mirar amb atenció, observar el que passa. Farem una activitat plena de curiositat, preguntes i reaccions químiques.
A càrrec de FunBrain
Activitat dirigida a infants entre 5 i 10 anys.
Activitat gratuïta.
Inscripció prèvia a aula@boscturull.cat (especificant noms, adreça electrònica i telèfon de contacte) o al 932 133 945.

Passejada Integrativa Matadepera
2023-11-18 10:00 | Matadepera
Es tracta d’una passejada fàcil pels entorns de Matadepera, al Vallès Occidental. Està especialment adreçada a persones amb problemes de salut mental, tot i estar oberta a tota la població. Els recorreguts es realitzaran en indrets on gaudirem de la tranquil·litat del Parc Natural per establir una relació sana amb el medi ambient i ajudar a disminuir els nivells d’estrés i ansietat, alhora que es fomenta la conscienciació sobre la conservació. Caminades on la natura i la salut van de la mà

DESCOBRIM L’ESTANY DE SILS AMB UN TALLER FAMILIAR!
2023-11-18 10:00 | Estany de Sils
És un taller per a famílies, enfocat a nens i nenes, on l’objectiu és conèixer la fauna i la flora de l’Estany de Sils i mostrar la importància de conservar entorns naturals com aquest. Per dur a terme el taller, tots plegats farem la volta a l’Estany on de mica en mica descobrirem què s’amaga en aquest espai natural protegit.
Activitat apta per tots els públics (recomanada per nens i nenes de 8 a 14 anys) i gratuïta amb places limitades.

NiuViu: Teixint amb la Natura
2023-11-18 16:30 | Museu de Ciències Naturals de Barcelona
A la natura tenim uns teixidors nats, les aranyes teixeixen les seves intricades xarxes, els ocells construeixen nius que són veritables obres d’art. I tu, t’has preguntat mai si podríem crear un niu teixint?
En el proper NiuViu descobrirem diferents tècniques que ens permetran teixir el nostre propi niu, utilitzant materials naturals i inspirant-nos en les meravelloses creacions de la fauna local. Posarem a prova la nostra habilitat teixidora i crearem una obra d’art única inspirada en el món natural.
No cal tenir experiència prèvia, només la curiositat i les ganes de descobrir les meravelles que podem crear amb les nostres pròpies mans. Vine i uneix-te a nosaltres en aquesta experiència enriquidora, on la creativitat es combina amb el respecte pel món que ens envolta.
Edats: infants de 4 a 6 anys
Preu
2,50 € per infant (cada infant ha de venir acompanyat d’un adult)

NiuViu: Teixint amb la Natura

Observacions
Cal inscripció prèvia de l’infant i de l’adult acompanyant, a través de l’enllaç superior de “Reserva d’entrades”, que s’habilitarà el dilluns 6 de novembre.
Preguem que respecteu les edats indicades per a aquesta activitat.
Trieu el torn que desitgeu: 16.30 h / 18 h.
Els usuaris podran fer un màxim de reserves per a 2 infants amb els adults acompanyants corresponents (un per a cada nen/a).
L’hora obligatòria d’arribada de les famílies és 15 minuts abans de l’inici del torn reservat. Si a l’hora de començament de l’activitat els usuaris amb reserva no s’hi han presentat s’oferirà la plaça a les famílies amb llista d’espera.
Aforament: 5 nuclis familiars per torn.

VISITA GUIADA A L'ESTANY DE SILS!
2023-11-19 09:30 | Estany de Sils
Recorrerem l’Estany de Sils per conèixer com ha canviat durant els anys aquest entorn, quins projectes s’hi estan duent a terme i aprendre quines espècies hi trobem, d’entre altres curiositats!

Laboratori d’històries
2023-11-19 12:30 | Museu de Ciències Naturals de Barcelona
“Una vegada hi havia…” és l’inici de molts contes, però com continuen?
Cada conte és una fusió de personatges, escenaris i un conflicte a resoldre… tres ingredients literarir que, quan es barregen, produeixen unes reaccions màgiques.
Amb aquest taller un convidem a passar una bona estona de creativitat i literatura, a conèixer els principals aspectes natrratius que componen un conte i, de manera lúdica, manipulativa i vivencial, crear petits relats i plasmar-los a partir de la tècnica de la cianotípia (procediment de reproducció de fotografies que dona una impresió en color cian). Ens acompanyeu al laboratori?

Laboratori d’històries

Observacions
La reserva cal fer-la presencialment, a taquilles del Museu, el mateix dia de l’activitat, a partir de les 10 h.

CREMES CORPORALS I EL MEDITERRANI
2023-11-22 18:00 - 19:30 | Aula Ambiental Bosc Turull
Vols conèixer millor què contenen les cremes corporals que utilitzem habitualment i els seus perills per a la Mediterrània? Vine a aquest taller per a tenir-ne totes les claus i poder triar els productes que compres des del coneixement i la consciència ambiental.
A càrrec de Jordi Tierra, expert en Toxicologia i Biologia Molecular.
Activitat dirigida a públic adult.
Activitat gratuïta.
Inscripció prèvia a aula@boscturull.cat (especificant noms, adreça electrònica i telèfon de contacte) o al 932 133 945.

Recerca en educació per a la sostenibilitat: de la investigació a la transformació de la pràctica educativa.
2023-11-23 17:00 - 19:30 | Online
FORMADORES
Mireia Esparza i Genina Calafell, de la Universitat de Barcelona
OBJECTIUS
Tot i que sovint es percep que la recerca en educació per a la sostenibilitat està allunyada dels contextos educatius reals, aquesta formació busca valorar-la i establir ponts entre la investigació i la pràctica educativa. Dirigida a mestres, educadors/es ambientals i agents educatius amb interès a reflexionar i avançar en aquesta educació des de la perspectiva científica.
CONTINGUTS
Algunes veus de “la primera línia educativa“ expressen que la recerca en educació, i també la recerca en educació per a la sostenibilitat, està allunyada de la realitat i dels contextos educatius. En conseqüència, sovint les investigadores escoltem que la recerca acadèmica no connecta o no serveix per a avançar cap una educació per a la sostenibilitat efectiva i que aquesta no contribueix a donar resposta als reptes actuals. Aquesta formació pretén conèixer la recerca en educació per a la sostenibilitat per a valoritzar-la i, a la vegada, obrir ponts entre la recerca i els contextos educatius. Per això l’adrecem a mestres, educadores ambientals i agents educatius interessades en reflexionar i avançar en educació per a la sostenibilitat des la investigació científica.
Estructura:

La recerca en educació ambiental: per què és important? Característiques generals de la recerca educativa i trets propis de la recerca en educació ambiental
Els contextos ambientals: una bona font d’obtenció de dades. Estratègies segons el que es vol investigar.
La metodologia de recerca: obtenció i anàlisi de dades i estadística.
Contribucions de la recerca en ES a la pràctica educativa

METODOLOGIA
Es treballaran aquests continguts a partir de dos casos pràctics reals. El treball en grup és essencial i per aquest motiu es demana als participants estar presents a tota la formació de forma síncrona i amb càmera i micròfon actius.
